cyanic-selkie/wikianc huggingface dataset:
เวลาออมแสง
ศัพทวิทยา
ชื่อเขตเวลานั้นมักจะเปลี่ยนไปเมื่อใช้เวลาออมแสง ภาษาอังกฤษแบบอเมริกันแทนที่คำว่า standard (มาตรฐาน) ด้วย daylight (ออมแสง): เช่น Pacific Standard Time (PST) กลายเป็น Pacific Daylight Time (PDT) ภาษาอังกฤษแบบบริเตนใช้ summer (ฤดูร้อน): เช่น Greenwich Mean Time (GMT) กลายเป็น British Summer Time (BST) ตัวย่อนั้นไม่ได้เปลี่ยนตามเสมอ เช่น ชาวออสเตรเลียจำนวนมาก (แม้ไม่ทั้งหมด) เรียก Eastern Standard Time (EST) กลายเป็น Eastern Summer Time (ซึ่งย่อว่า EST เช่นกัน)
กระทรวงการคลัง (ประเทศไทย)
กระทรวงการคลัง (Ministry of Finance) เป็นหน่วยงานราชการส่วนกลางประเภทกระทรวงของไทย ทำหน้าที่เกี่ยวกับการเงินของแผ่นดิน การภาษีอากร การรัษฎากร กิจการเกี่ยวกับที่ดินราชพัสดุ กิจการอันกฎหมายบัญญัติให้เป็นการผูกขาดของรัฐ กิจการหารายได้ซึ่งรัฐมีอำนาจดำเนินการได้แต่เพียงผู้เดียวตามกฎหมายและไม่อยู่ในอำนาจหน้าที่ของกระทรวง ทบวง กรมอื่น และกิจการซึ่งจะเป็นสัญญาผูกพันต่อเมื่อรัฐบาลได้ให้อำนาจหรือสัตยาบัน รวมทั้งการค้ำประกันหนี้ของส่วนราชการและองค์การรัฐ สถาบันการเงินและรัฐวิสาหกิจ
ประวัติ
กระทรวงการคลังได้ถือกำเนิดขึ้นเมื่อวันที่ 14 เมษายน พ.ศ. 2418 เนื่องจากพระบาทสมเด็จพระจุลจอมเกล้าเจ้าอยู่หัวได้ทรงตราพระราชบัญญัติกรมพระคลังมหาสมบัติ และจากพระราชบัญญัติฉบับนี้ กรมพระคลังมหาสมบัติมีฐานะเป็นกระทรวงเพราะใช้คำภาษาอังกฤษเพื่อเรียกอธิบดีว่า มินิสเตอร์ ออฟ ฟิแนนซ์
ราชวงศ์ที่ยี่สิบห้าแห่งอียิปต์
ราชวงศ์ที่ยี่สิบห้าแห่งอียิปต์ หรือ ราชวงศ์นิวเบีย (Nubian Dynasty) จักรวรรดิคุช (Kushite Empire) ฟาโรห์ดำ (Black Pharaohs) เป็นราชวงศ์สุดท้ายของสมัยกลางที่สามของอียิปต์ สถาปนาขึ้นหลังการบุกครองของชาวนิวเบีย ราชวงศ์นี้ปกครองอียิปต์โบราณนานเกือบศตวรรษ ระหว่าง 744–656 ปีก่อนคริสตกาล
ราชวงศ์ที่ยี่สิบห้าเป็นสายตระกูลฟาโรห์ที่มีที่มาจากอาณาจักรคุชที่ตั้งอยู่ทางเหนือของซูดานและอียิปต์ตอนบนในปัจจุบัน บางครั้งราชวงศ์นี้เรียกว่าชาวนาปาทา (Napatans) ตามชื่อนาปาทาอันเป็นเมืองหลวงของอาณาจักรคุช
ราชวงศ์ที่ยี่สิบห้ามีความเป็นอียิปต์สูงมาก พวกเขาใช้ภาษาอียิปต์เป็นสื่อกลางและปฏิบัติตนตามวัฒนธรรมอียิปต์อย่างยิ่ง นักวิชาการช่วงต้นลงความเห็นว่าราชวงศ์นี้อาจมีที่มาจากผู้ลี้ภัยจากอียิปต์ โดยเฉพาะกลุ่มนักบวชอาเมิน  แนวคิดนี้ยังคงเป็นข้อสันนิษฐานหนึ่งเมื่อมีการพบอิทธิพลอียิปต์สมัยกลางที่สามในการขุดค้นสุสานหลวงเอล-คูร์รู ใกล้เคียงกับการกลายเป็นอียิปต์ของคุชในสมัยอาณาจักรใหม่ของอียิปต์
ราชวงศ์ที่ยี่สิบห้ารวมอียิปต์ตอนล่าง อียิปต์ตอนบนและคุช ก่อเกิดจักรวรรดิอียิปต์ที่ไพศาลที่สุดนับตั้งแต่สมัยอาณาจักรใหม่ พวกเขากลืนเข้ากับสังคมด้วยการรับธรรมเนียม ศาสนาและศิลปะอียิปต์ พร้อมกับเผยแพร่วัฒนธรรมคุช ราชวงศ์นี้ยังมีการสร้างพีระมิดอย่างแพร่หลายเป็นครั้งแรกนับตั้งแต่สมัยอาณาจักรกลางของอียิปต์
หลังพระเจ้าซาร์กอนที่ 2 และพระเจ้าเซนนาเชริบแห่งจักรวรรดิอัสซีเรียใหม่ล้มเหลวในการพยายามตีอียิปต์เพื่อขยายอำนาจมายังตะวันออกใกล้ กษัตริย์องค์ต่อมาคือพระเจ้าอีซาร์ฮัดดอนและพระเจ้าอัชชูร์บานิพัลพิชิตราชวงศ์ที่ยี่สิบห้าได้สำเร็จ สงครามครั้งนี้ส่งผลให้ชาวนิวเบียสิ้นอำนาจในอียิปต์ตอนเหนือ และถูกแทนที่ด้วยราชวงศ์ที่ยี่สิบหกซึ่งเป็นบริวารของอัสซีเรีย ราชวงศ์นี้เริ่มต้นสมัยปลายของอียิปต์โบราณและเป็นราชวงศ์ท้องถิ่นสุดท้ายที่ปกครองอียิปต์ก่อนถูกจักรวรรดิอะคีเมนิดยึดครองในปี 525 ก่อนคริสตกาล
วงกลมแนบในและวงกลมแนบนอกของรูปสามเหลี่ยม
'''ในเรขาคณิต วงกลมแนบใน (incircle หรือ inscribed circle) ของรูปสามเหลี่ยม คือ วงกลมที่ใหญ่ที่สุดที่อยู่ภายในรูปสามเหลี่ยม มันจะสัมผัสกับด้านทั้ง 3 ด้าน จุดศูนย์กลางของวงกลมแนบใน เรียกว่า ศูนย์กลางวงกลมแนบใน (incenter). วงกลมแนบนอก (excircle หรือ escribed circle) ของรูปสามเหลี่ยม คือ วงกลมที่อยู่ติดด้านนอกของรูปสามเหลี่ยม สัมผัสกับด้าน 1 ด้านและส่วนขยายที่ยื่นออกมาทั้ง 2 ด้าน สามเหลี่ยมทุกรูปจะมีวงกลมแนบนอกอยู่ 3 วง และสัมผัสกับด้านของรูปสามเหลี่ยม'''
จุดศูนย์กลางของวงกลมแนบใน สามารถหาได้จากจุดตัดของเส้นแบ่งครึ่งมุมภายในทั้ง 3 เส้น จุดศูนย์กลางของวงกลมแนบนอกหาได้จากจุดตัดของเส้นแบ่งครึ่งมุมภายใน 1 เส้น และเส้นแบ่งครึ่งมุมภายนอกอีก 2 เส้น จากรูปนี้ จะเรียกจุดศูนย์กลางของวงกลมแนบในและจุดศูนย์กลางของวงกลมแนบนอกทั้ง 3 ว่าระบบออร์โทเซนตริก
รัศมีของวงกลมแนบในและวงกลมแนบนอกนั้น มีความเกี่ยวข้องกับพื้นที่ของรูปสามเหลี่ยมอย่างใกล้ชิด ถ้า S คือพื้นที่ของรูปสามเหลี่ยม ที่มีด้าน a, b และ c แล้วรัศมีของวงกลมแนบใน หรือ รัศมีใน (inradius) จะเท่ากับ 2S/(a+b+c) รัศมีของวงกลมแนบนอกที่ด้าน a จะเท่ากับ 2S/(-a+b+c) รัศมีของวงกลมแนบนอกที่ด้าน b จะเท่ากับ 2S/(a-b+c) และรัศมีของวงกลมแนบนอกที่ด้าน c จะเท่ากับ 2S/(a+b-c) จากสูตรเหล่านี้ เราจะเห็นว่าวงกลมแนบนอกจะใหญ่กว่าวงกลมแนบในเสมอ และวงกลมแนบนอกที่ใหญ่ที่สุดจะอยู่บนด้านที่ยาวที่สุด
เอสไอแอล อินเทอร์เนชันนัล
เอสไอแอลเผยแพร่ฐานข้อมูลเอทโนล็อก ซึ่งเป็นฐานข้อมูลสถิติและข้อมูลอื่นๆ ของภาษาทั่วโลกมากกว่าเจ็ดพันภาษา
เหนือสุด (รัสเซีย)
สุดขั้วเหนือ (Extreme North) หรือ เหนือสุด (Far North; Крайний Север, Дальний Север) เป็นพื้นที่ส่วนใหญ่ของประเทศรัสเซียที่ตั้งอยู่ทางเหนือของอาร์กติกเซอร์เคิลเป็นหลัก และมีแร่ธาตุและทรัพยากรธรรมชาติจำนวนมหาศาล พื้นที่ทั้งหมดประมาณ 5,500,000 ตารางกิโลเมตร (2,100,000 ตารางไมล์) ซึ่งประกอบด้วยประมาณหนึ่งในสามของพื้นที่ทั้งหมดของประเทศรัสเซีย ภูมิภาคเหนือสุดอย่างเป็นทางการประกอบด้วย เขตปกครองตนเองชูคอตคา, ดินแดนคัมชัตคา, แคว้นมากาดัน, แคว้นมูร์มันสค์ และ สาธารณรัฐซาคา รวมถึงบางส่วนและเมืองของ แคว้นอาร์ฮันเกลสค์, แคว้นอีร์คุตสค์, ดินแดนฮาบารอฟสค์, สาธารณรัฐโคมี, ดินแดนครัสโนยาสค์, สาธารณรัฐคาเรเลีย, แคว้นซาฮาลิน, สาธารณรัฐตูวา, แคว้นตูย์เมน รวมถึงเกาะทั้งหมดในมหาสมุทรอาร์กติก ทะเลในบริเวณนี้ได้แก่ ทะเลเบริง และทะเลโอค็อตสค์
เอสไอแอล อินเทอร์เนชันนัล
บทบาททางศาสนาของเอสไอแอลทำให้องค์กรถูกวิจารณ์จากนักวิชาการภาษาศาสตร์ ว่ามีบทบาทในการส่งเสริมผลประโยชน์แบบลัทธิอาณานิคม และทำลายภาษาและวัฒนธรรมท้องถิ่น
เหนือสุด (รัสเซีย)
เนื่องจากสภาพที่ไม่เอื้ออำนวยของพื้นที่ ผู้คนที่ทำงานที่นี่ตามระเบียบของรัฐบาลรัสเซียจะได้รับค่าแรงที่สูงกว่าคนงานในภูมิภาคอื่น ๆ สืบเนื่องจากสภาพอากาศและสิ่งแวดล้อม ชนพื้นเมืองในพื้นที่ได้พัฒนาความแตกต่างทางพันธุกรรมบางอย่าง ซึ่งช่วยให้พวกเขาสามารถรับมือกับสภาพแวดล้อมของภูมิภาคได้ดียิ่งขึ้น เช่นเดียวกับวัฒนธรรมของพวกเขา
เอสไอแอล อินเทอร์เนชันนัล
SIL ได้รับการแต่งตั้งให้เป็นที่ปรึกษาของยูเนสโก และสหประชาชาติ นอกจากนี้ยังได้รับฐานะเป็นองค์กรที่ไม่หวังผลกำไรในหลาย ๆ ประเทศ. SIL ให้บริการครูผู้สอนและสื่อการสอน สำหรับหลักสูตรภาษาศาสตร์แก่หลาย ๆ สถาบันอุดมชั้นนำ เช่น มหาวิทยาลัยในสหรัฐอเมริกา อย่าง Biola University, Moody Bible Institute, Houghton College, University of North Dakota, Northwest Christian College, Bryan College, University of Texas at Arlington, University of Oregon และ Dallas Theological Seminary นอกจากนี้ ยังมีมหาวิทยาลัยที่ศึกษาหลักสูตร SIL เช่น มหาวิทยาลัย Trinity Western University ในประเทศแคนาดา และมหาวิทยาลัย Northern Territory University ในประเทศออสเตรเลีย
เหนือสุด (รัสเซีย)
เมืองที่ใหญ่ที่สุด
อาร์ฮันเกลสค์ (ประชากร 349,742 คน), ยาคุตสค์ (ประชากร 322,987 คน), มูร์มันสค์ (ประชากร 287,847 คน), เซเวรอดวินสค์ (ประชากร 181,990 คน), นอริลสค์ (ประชากร 181,830 คน), ปิตราปัฟลัฟสค์-คัมชัตสกี (ประชากร 181,216 คน), โนวี่ อูเรนกอย (ประชากร 118,033 คน), โนยาบรสค์ (110,620 คน) และมากาดาน (ประชากร 92,052 คน) เมืองเหล่านี้เป็นเมืองที่ใหญ่ที่สุดภายในรัสเซียเหนือสุด เมืองซูร์กุทเป็นเมืองที่ใหญ่กว่าและอยู่ทางใต้มากกว่าเมืองข้างต้น (ประชากร 380,632 คน) แต่เป็นเมืองที่ใหญ่ที่สุดในบรรดาเมืองและดินแดนที่ "เท่าเทียมกัน" กับดินแดนเหนือสุด
รัฐมนตรีว่าการกระทรวงการคลังของไทย
รายนามเสนาบดีว่าการกรมพระคลังมหาสมบัติ, เสนาบดีว่าการกระทรวงพระคลังมหาสมบัติ และรัฐมนตรีว่าการกระทรวงการคลังของไทย
รัฐมนตรีว่าการกระทรวงการคลังที่ยังมีชีวิตอยู่
ปัจจุบันมีอดีตรัฐมนตรีว่าการกระทรวงการคลังที่ยังมีชีวิตอยู่ 18 คน ได้แก่
ถนนเอกชัย
ถนนเอกชัย ( ซึ่งมีระยะทางส่วนใหญ่เป็น ทางหลวงแผ่นดินหมายเลข 3242 สายสมุทรสาคร–โรงพยาบาลบางปะกอก 8 เป็นเส้นทางเชื่อมต่อระหว่างกรุงเทพมหานครกับจังหวัดสมุทรสาคร เริ่มต้นจากถนนจอมทองบริเวณสะพานคลองด่านในพื้นที่เขตจอมทอง ผ่านถนนกำนันแม้น ข้ามคลองวัดสิงห์เข้าพื้นที่เขตบางบอน จากนั้นตัดกับถนนบางบอน 1 ถนนบางขุนเทียน ถนนกาญจนาภิเษก ถนนบางบอน 3 และถนนบางบอน 5 ผ่านโรงเรียนศึกษานารีวิทยา เข้าเขตอำเภอเมืองสมุทรสาคร จังหวัดสมุทรสาคร ผ่านวัดโพธิ์แจ้ ถนนเทพกาญจนา ถนนเลียบคลองสี่วาพาสวัสดิ์ ข้ามสะพานตัดกับทางหลวงแผ่นดินหมายเลข 35 บริเวณมหาชัยเมืองใหม่ เข้าสู่เขตเทศบาลนครสมุทรสาคร ผ่านถนนเศรษฐกิจ 1 สิ้นสุดที่ทางหลวงแผ่นดินหมายเลข 35 กิโลเมตรที่ 30 ระยะทางจากถนนบางขุนเทียนประมาณ 23 กิโลเมตร มีระยะทางรวมทั้งหมด 29.320 กิโลเมตร (เป็นของกรมทางหลวง 18.459 กิโลเมตร)
ถนนเอกชัยนับตั้งแต่กิโลเมตรที่ 0 ถึงกิโลเมตรที่ 1+191 มีองค์การบริหารส่วนจังหวัดสมุทรสาครเป็นผู้ดูแล นับตั้งแต่กิโลเมตรที่ 1+191 ถึงกิโลเมตรที่ 13+746 อยู่ในความดูแลของหมวดทางหลวงเศรษฐกิจ แขวงทางหลวงสมุทรสาคร ต่อจากนั้นตั้งแต่กิโลเมตรที่ 13+746 ถึงกิโลเมตรที่ 19+650 อยู่ในความดูแลของหมวดทางหลวงบางขุนเทียน แขวงทางหลวงธนบุรี ก่อนเส้นทางที่เหลือจนถึงถนนจอมทองจะอยู่ในความดูแลของกรุงเทพมหานคร
การก่อสร้าง
ถนนเอกชัยหรือทางหลวงสายบางขุนเทียน-สมุทรสาคร ก่อสร้างเมื่อเดือนตุลาคม พ.ศ. 2528 โดยบริษัท อิตาเลียนไทย ดีเวล๊อปเมนท์ จำกัด (มหาชน) เป็นถนนคอนกรีตขนาด 2 ช่องจราจรสวนทาง กว้าง 7 เมตร ยาว 17.1 กิโลเมตร รวมทั้งวางท่อส่งน้ำ สะพานคอนกรีต และขอบถนนคอนกรีต
ต่อมาเมื่อเกิดการขยายตัวของชุมชนและโรงงานอุตสาหกรรมจำนวนมาก ถนนคับแคบและมีปัญหาชำรุดทรุดโทรมอย่างหนัก จึงก่อสร้างและขยายถนนเอกชัยจาก 2 ช่องจราจร เป็น 4-6 ช่องจราจร ผิวจราจรแอสฟัลต์คอนกรีต ช่วงกิโลเมตรที่ 5+900 (สะพานข้ามถนนพระรามที่ 2 บริเวณมหาชัยเมืองใหม่) ถึงกิโลเมตรที่ 19+600 (สะพานข้ามถนนกาญจนาภิเษก) งบประมาณ 870 ล้านบาท มีบริษัท พรหมวิวัฒน์ก่อสร้าง จำกัด เป็นผู้รับเหมา ลงมือก่อสร้างเมื่อวันที่ 10 กุมภาพันธ์ พ.ศ. 2549 แล้วเสร็จเมื่อเดือนมีนาคม พ.ศ. 2551 แต่ทั้งนี้ถนนบางช่วงยังมีสภาพเป็นคอขวด บริเวณสามแยกถนนเลียบคลองสี่วาพาสวัสดิ์ ตำบลคอกกระบือ และบริเวณถนนทางเข้าสนามกอล์ฟเอกชัย ตำบลบางน้ำจืด ในพื้นที่จังหวัดสมุทรสาคร เนื่องจากติดปัญหาเวนคืนที่ดินและสิ่งปลูกสร้างกว่า 20 แปลง ที่เจ้าของไม่ยอมรื้อย้าย และยังตกลงแนวเขตกันไม่ได้
ถนนเอกชัยตั้งแต่กิโลเมตรที่ 0+000 เป็นถนนขนาด 4 ช่องจราจร มีช่องทางเว้นไว้ตรงกลาง 1 ช่องจราจรโดยไม่มีเกาะกลางถนน จากนั้นเมื่อถึงสี่แยกโรงพัก (ตัดกับถนนเศรษฐกิจ 1) จนถึงสามแยกกิจมณี เป็นถนนขนาด 8 ช่องจราจร มีเกาะกลางถนน จากนั้นถนนช่วงที่เหลือช่องจราจรจะลดเหลือ 4-6 ช่องจราจรตั้งแต่กิโลเมตรที่ 1+191 (สะพานข้ามคลองจาก) จนสุดถนน ตั้งแต่กิโลเมตรที่ 1+191 ถึงกิโลเมตรที่ 5+900 บริษัท ศิริไพบูลย์พัฒนาการ จำกัด เป็นผู้รับเหมาในการขยายช่องจราจร
สหพันธ์วอลเลย์บอลอียิปต์
สหพันธ์วอลเลย์บอลอียิปต์ (Egyptian Volleyball Federation) เป็นหน่วยงานกำกับดูแลวอลเลย์บอลในประเทศอียิปต์และรับผิดชอบการบริหารทีมวอลเลย์บอลแห่งชาติอียิปต์ (ทั้งชายและหญิง) สำนักงานตั้งอยู่ในนัสร์ ซิตี้ กรุงไคโร
สหพันธ์วอลเลย์บอลแอลจีเรีย
ประวัติศาสตร์
สหพันธ์แอลจีเรียได้รับการยอมรับจากสหพันธ์วอลเลย์บอลระหว่างประเทศ ตั้งแต่ พ.ศ. 2505 และเป็นสมาชิกของสมาพันธ์วอลเลย์บอลแอฟริกา
สหพันธ์วอลเลย์บอลลิเบีย
สหพันธ์วอลเลย์บอลลิเบีย (Libyan Volleyball Federation; الاتحاد الليبي للكرة الطائرة; LVBF) เป็นองค์กรปกครองของวอลเลย์บอลในประเทศลิเบีย ก่อตั้งขึ้นใน พ.ศ. 2507 ร่วมกับ สมาพันธ์วอลเลย์บอลแอฟริกา (CAVB) ใน พ.ศ. 2511 และกับสมาคมวอลเลย์บอลอาหรับ (AVA) ใน พ.ศ. 2518
สหพันธ์วอลเลย์บอลโมร็อกโก
สหพันธ์วอลเลย์บอลแห่งโมร็อกโก (Moroccan Royal Volleyball Federation; FRMVB; الجامعة الملكية المغربية للكرة الطائرة) เป็นหน่วยงานกำกับดูแลกีฬาวอลเลย์บอลในประเทศโมร็อกโกตั้งแต่ พ.ศ. 2498
ประวัติศาสตร์
สหพันธ์โมร็อกโกได้รับการยอมรับจากสหพันธ์วอลเลย์บอลระหว่างประเทศ ใน ค.ศ. 1955 และเป็นสมาชิกของสมาพันธ์วอลเลย์บอลแอฟริกา สหพันธ์วอลเลย์บอลแห่งโมร็อกโกจัดกิการแข่งขันวอลเลย์บอลทั้งหมดในประเทศโมร็อกโกสำหรับทั้งชายและหญิง ตลอดจนวอลเลย์บอลชายหาดสำหรับทั้งสองเพศ
วอลเลย์บอลแอฟริกาใต้
วอลเลย์บอลแอฟริกาใต้ (Volleyball South Africa; VSA) เป็นองค์กรปกครองที่กำกับดูแลกีฬาวอลเลย์บอลในประเทศแอฟริกาใต้และรับผิดชอบการบริหารทีมวอลเลย์บอลแห่งชาติของแอฟริกาใต้ (ทั้งชายและหญิง) วอลเลย์บอลแอฟริกาใต้เป็นสมาชิกของสหพันธ์วอลเลย์บอลระหว่างประเทศและ สมาพันธ์วอลเลย์บอลแอฟริกา ตั้งแต่ ค.ศ. 1992 สำนักงานตั้งอยู่ในโจฮันเนสเบิร์กและประธานคือ แอนโธนี่ โมโคเอน่า องค์กรจัดการเลือกตั้งประธานทุก 4 ปี การเลือกตั้งครั้งต่อไปจะมีขึ้นใน พ.ศ. 2567
วัดสมมติเทพฐาปนาราม
วัดสมมติเทพฐาปนาราม ชาวบ้านทั่วไปนิยมเรียกสั้น ๆ ว่า วัดหลวง หรือ วัดแหลมสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำประแสร์ ในตำบลปากน้ำกระแส อำเภอแกลง จังหวัดระยอง
พระบาทสมเด็จพระจุลจอมเกล้าเจ้าอยู่หัวเสด็จประพาสเมืองชายทะเลฝั่งตะวันออก ขึ้นประทับที่ตำบลปากน้ำประแส เสด็จมาใกล้เจดียสถาน ทรงพระราชดำริว่า "ตำบลปากน้ำแหลมสนนี้สมควรเป็นที่สร้างอารามได้" จึงมีพระบรมราชโองการโปรดเกล้าฯ ให้พระแกลงแกล้วกล้า (มั่ง) ผู้ว่าราชการเมืองแกลงสร้างอารามขึ้นใกล้เจดีย์ และพระราชทานนามว่า "วัดสมมติเทพฐาปนาราม" พร้อมพระราชทานที่ดินสร้างวัดจำนวน 10 ไร่ 2 งาน ตั้งวัดเมื่อ พ.ศ. 2427 เริ่มจากการก่อสร้างกุฏิเจ้าอาวาสขึ้น 1 หลัง หอสวดมนต์ 1 หลัง หอฉัน 1 หลัง กุฏิสงฆ์ 1 หลัง และได้ทำการก่อสร้างอยู่ 2 ปี จึงแล้วเสร็จ ทางวัดได้ทำการผูกพัทธสีมาครั้งแรก (พ.ศ. 2445) กระทรวงธรรมการได้ส่งธรรมาสน์และพระบรมรูปหล่อรัชกาลที่ 5 มาไว้สำหรับพระอารามหลวงพระองค์ทรงโปรดเกล้าฯ ให้สร้างไว้ และยังมีของพระราชทานอื่น ๆ อีก
ต่อมาเมื่อ พ.ศ. 2512 ได้มีการดำเนินการสร้างอุโบสถหลังใหม่ 1 หลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2520 ต่อมาเมื่อ พ.ศ. 2521 ได้รับพระราชทานที่ดินซึ่งอยู่ติดกันทุกด้านเพิ่ม รวมเป็นเนื้อที่วัดทั้งสิ้น 131 ไร่ 1 งาน 59 ตารางวา
เจดีย์สร้างขึ้นเมื่อ พ.ศ. 2416 ขนาดฐานกว้าง 6 วา สูง 8 วา ยาว 6 วา
ยุทธการที่ทาวตัน
ยุทธการที่ทาวตัน (Battle of Towton) เป็นยุทธการในสงครามดอกกุหลาบ ที่เกิดขึ้นเมื่อวันที่ 29 มีนาคม ค.ศ. 1461 ใกล้หมู่บ้านทาวตันในเทศมณฑลยอร์กเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคัสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 กับฝ่ายราชวงศ์ยอร์กที่นำโดยพระเจ้าเอ็ดเวิร์ดที่ 4 แห่งอังกฤษ ผลของยุทธการครั้งนี้ยอร์กเป็นฝ่ายได้รับชัยชนะอย่างเด็ดขาด ในด้านความเสียหาย ฝ่ายราชวงศ์แลงคัสเตอร์มีผู้เสียชีวิต 8,000-20,000 คน ส่วนฝ่ายราชวงศ์ยอร์กมีผู้เสียชีวิต 8,000-20,000 คน ซึ่งทำให้เป็นยุทธการนองเลือดใหญ่ยุทธการสุดท้ายเท่าที่เคยต่อสู้กันมาในสหราชอาณาจักร เชื่อกันว่าทั้งสองฝ่ายเสียทหารรวมกันราว 28,000 นาย มีแต่เพียงยุทธการที่วอตลิงสตรีต (Battle of Watling Street) ใน ค.ศ. 60 หรือ ค.ศ. 61 เท่านั้นที่อ้างว่ามีผู้เสียชีวิตมากกว่าโดยมีผู้เสียชีวิตทั้งสิ้น 80,000 คน ประมาณร้อยละ 1 ของประชากรอังกฤษเสียชีวิตในยุทธการที่ทาวตัน
เวิลด์พอพิวลาร์ซองเฟสติวัล
เวิลด์พอพิวลาร์ซองเฟสติวัล (World Popular Song Festival; ) หรือ ยามาฮ่ามิวสิกเฟสติวัล (Yamaha Music Festival) หรือเป็นที่รู้จักในชื่อเล่น "ยูโรวิชันตะวันออก" เป็นเวทีประกวดเพลงนานาชาติที่จัดขึ้นตั้งแต่ปี 1970 ถึงปี 1989 จัดขึ้นโดยมูลนิธิดนตรียามาฮ่าในกรุงโตเกียว ประเทศญี่ปุ่น โดยการประกวดมีจุดประสงค์ในการให้ความสุขแก่ผู้คนผ่านเสียงดนตรี อันเนื่องจากอิทธิพลของผู้คนในช่วงหลังสงครามโลกครั้งที่สอง ปัญหาทางการเมืองและภาวะเศรษฐกิจของญี่ปุ่นในช่วงทศวรรษที่ 1970
ยุทธการที่ทาวตัน
วันที่ต่อสู้กันเป็นวันที่มีหิมะตกวันที่ 29 มีนาคม ค.ศ. 1461 (วันอาทิตย์ใบปาล์ม) บนเนินระหว่างหมู่บ้านทาวตันและหมู่บ้านแซ็กซตันในยอร์กเชอร์ ราว 19 กิโลเมตรจากทางตะวันตกเฉียงใต้ของยอร์กและประมาณ 3.2 กิโลเมตรจากทางใต้ของแทดคาสเตอร์
เวิลด์พอพิวลาร์ซองเฟสติวัล
การประกวดถูกหยุดไปหนึ่งครั้งจากเหตุการณ์การสวรรคตขององค์จักรพรรดิฮิโรฮิโตะ ในปี 1988 ในปี 1989 เวทีการประกวดได้เปลี่ยนไปเป็นคอนเสิร์ตเพื่อการกุศลร่วมกับยูนิเซฟ ซึ่งเป็นครั้งสุดท้ายของเวทีนี้ และเวทีได้ยุติลง
ยุทธการที่ทาวตัน
เชื่อกันว่ามีผู้ต่อสู้ทั้งหมดด้วยกัน 50,000 คนหรืออาจจะถึง 100,000 คน รวมทั้งขุนนาง 28 คน (เกือบครึ่งหนึ่งของขุนนางทั้งหมดในขณะนั้น) ส่วนใหญ่เป็นฝ่ายแลงคัสเตอร์ ตัวเลขที่ให้มักจะเป็น 42,000 คนในฝ่ายแลงคัสเตอร์ และอีก 36,000 คนเป็นฝ่ายยอร์ก เหตุผลที่มีผู้เสียชีวิตเป็นจำนวนมากก็เพราะทั้งสองฝ่ายต่างก็ไม่ยอมเสียที่มั่น
การแสดงช่วงพักครึ่งในซูเปอร์โบวล์ครั้งที่ 55
การแสดงช่วงพักครึ่งในซูเปอร์โบวล์ครั้งที่ 55 (Super Bowl LV halftime show) เป็นการแสดงช่วงพักครึ่งของซูเปอร์โบวล์ครั้งที่ 55 จัดขึ้นเมื่อวันที่ 7 กุมภาพันธ์ ค.ศ. 2021 ที่สนามกีฬาเรย์มอนด์ เจมส์ ในเมืองแทมปา รัฐฟลอริดา ประเทศสหรัฐอเมริกา แสดงโดยนักร้อง-นักแต่งเพลงชาวแคนาดา เดอะวีกเอนด์ ออกอากาศโทรทัศน์ช่องซีบีเอส
การตอบรับ
การแสดงช่วงพักครึ่งได้รับการวิจารณ์ที่หลากหลาย การวิจารณ์ระบุว่าการแสดงนั้นไม่น่าตื่นเต้น ไม่มีนักแสดงรับเชิญ และมีปัญหาด้านเสียง นักวิจารณ์หลายคนมองว่าการแสดงนั้นไม่มีความหลากหลาย แต่หลายคนก็ชื่นชมในเรื่องการผลิต
ผลตอบรับเชิงพาณิชย์
ในสหรัฐอเมริกาการแสดงช่วงพักครึ่งในซูเปอร์โบวล์ครั้งที่ 55 ดึงดูดผู้ชมได้ 96.7 ล้านคน ซึ่งสูงกว่าตัวเกมเล็กน้อย ซึ่งมีผู้ชมโทรทัศน์เฉลี่ย 96.4 ล้านคน ยอดขายเพลงของเดอะวีกเอนด์เพิ่มขึ้น 36,500 จากยอดขายเพลงและอัลบั้มรวมในวันที่ 7 กุมภาพันธ์ ซึ่งเป็นวันแข่งขันซูเปอร์โบวล์ ซึ่งเพิ่มขึ้น 385% จาก 7,500 ที่ขายในวันก่อนหน้า
แม่น้ำประแสร์
แม่น้ำประแสร์ เดิมชื่อ แม่น้ำแกลง เป็นแม่น้ำสายสำคัญสายหนึ่งของจังหวัดระยอง มีต้นกำเนิดจากบริเวณเขาช่องลมในเขตอำเภอบ่อทอง จังหวัดชลบุรี ไหลไปทางทิศตะวันตกเฉียงเหนือแล้ววกลงทิศใต้ จากนั้นไหลเป็นเส้นแบ่งเขตอำเภอบ่อทองกับอำเภอหนองใหญ่ก่อนเข้าเขตจังหวัดระยอง ผ่านอำเภอวังจันทร์ ไหลเป็นเส้นแบ่งเขตอำเภอวังจันทร์กับอำเภอแกลง ผ่านอำเภอแกลง แล้วไหลลงสู่อ่าวไทยที่ปากน้ำประแสร์ (ปากน้ำกระแส) มีความยาวประมาณ 117 กิโลเมตร มีชื่อเรียกเป็นตอน ๆ ตั้งแต่ต้นน้ำคือ คลองประแสร์ คลองกระแส คลองวังรี (บางตอน) คลองใหญ่ คลองประแสร์ คลองสะพานดำ คลองสามย่าน และแม่น้ำประแสร์ บริเวณใกล้กับปากแม่น้ำมีสะพานประแสสินทอดข้าม มีความยาว 2,090 เมตร
ชื่อแม่น้ำ "ประแสร์" บ้างว่าเพี้ยนมาจากคำว่า กระแส ซึ่งหมายถึงกระแสน้ำจืดที่ไหลมาปะทะน้ำเค็มที่ปากแม่น้ำ แต่บ้างก็ว่าเพี้ยนมาจากคำในภาษาชองว่า พรี่แซ ซึ่งแปลว่า "ป่านา" คือป่าที่ถางแล้วและใช้ปลูกข้าว
ชุมชนปากน้ำประแสร์มีความเป็นเมืองมาตั้งแต่สมัยอยุธยา ในสมัยนั้นได้ส่งส่วยเป็นของป่าและผลผลิตหัตถกรรมให้แก่เมืองหลวง บริเวณใกล้กับชุมชนยังเป็นเส้นทางการเดินทัพตลอดจนเป็นที่พักทัพของพระยาตาก ในปัจจุบันบริเวณปากน้ำประแสร์เป็นที่ตั้งของหมู่บ้านชาวประมง ฝั่งขวามีวัดสมมติเทพฐาปนาราม (วัดแหลมสน) ซึ่งมีเจดีย์เก่าแก่สร้างขึ้นเมื่อ พ.ศ. 2416 และมีหาดแหลมสนเป็นหาดทรายที่ยื่นออกไปคล้ายแหลม ส่วนฝั่งซ้ายเป็นบ้านตลาดประแสร์ซึ่งเป็นชุมชนใหญ่ มีบ้านเรือนหนาแน่น และมีเรือรบหลวงประแสซึ่งเทศบาลตำบลปากน้ำประแสขอรับมาตั้งเป็นอนุสรณ์ที่หาดประแสร์ใน พ.ศ. 2546 ประชากรที่อาศัยในชุมชนมีทั้งชาวไทยและชาวจีน ชุมชนมีประเพณีลอยกระทง และยังมีประเพณีทอดผ้าป่ากลางน้ำซึ่งมีความสำคัญและมีความแปลกตากว่าพื้นที่อื่น โดยเป็นประเพณีที่มีมานานกว่า 100 ปีแต่หายไปช่วงหนึ่ง จนกระทั่งได้รับการฟื้นฟูขึ้นมาอีกครั้งตั้งแต่ พ.ศ. 2540
สหพันธ์วอลเลย์บอลตูนิเซีย
สหพันธ์วอลเลย์บอลตูนิเซีย (Tunisian Volleyball Federation; Fédération tunisienne de volley-ball) (FTVB) (الجامعة التونسية للكرة الطائرة) เป็นองค์กรปกครองที่กำหับดูแลกีฬาวอลเลย์บอลในประเทศตูนิเซียตั้งแต่ พ.ศ. 2499 สหพันธ์เป็นสมาชิกของสมาคมวอลเลย์บอลอาหรับ สมาพันธ์วอลเลย์บอลเมดิเตอร์เรเนียน สมาพันธ์วอลเลย์บอลแอฟริกา (CAVB) และสหพันธ์วอลเลย์บอลระหว่างประเทศ (FIVB) ประธานของสหพันธ์วอลเลย์บอลตูนิเซียคือ โมเซ่น เบ็น ตาลับ
2 เมษายน
วันที่ 2 เมษายน เป็นวันที่ 92 ของปี (วันที่ 93 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 273 วันในปีนั้น
วัดสว่างอารมณ์ (อำเภอด่านขุนทด)
วัดสว่างอารมณ์ หรือ วัดบ้านจั่น สร้างขึ้นเมื่อปี พ.ศ. 2430 เป็นวัดราษฎร์ สังกัดมหานิกาย ตั้งอยู่ที่บ้านจั่น หมู่ที่ 3 ตำบลด่านขุนทด อำเภอด่านขุนทด จังหวัดนครราชสีมา
ต่อมาเมื่อวันที่ 13 พฤษภาคม พ.ศ. 2528 จึงได้รับพระราชทานวิสุงคามสีมา
อาคารเสนาสนะ
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปณสถาน
วัดสวนพริกไทย
วัดสวนพริกไทย สร้างขึ้นเมื่อปี พ.ศ. 2382 เป็นวัดราษฎร์ สังกัดมหานิกาย เดิมชื่อ วัดบ้านโคก และต่อมาได้เปลี่ยนวัดมาเป็น วัดสวนพริกไทย ในภายหลัง ตั้งอยู่ที่บ้านสวนพริกไทย ตำบลในเมือง อำเภอเมืองนครราชสีมา จังหวัดนครราชสีมา
วัดถนนหักน้อย
ต่อมาในปี พ.ศ. 2465 ได้เริ่มก่อสร้างอุโบสถ และได้รับพระราชทานวิสุงคามสีมา เมื่อปี พ.ศ. 2468
อาคารเสนาสนะ
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
วัดสวนพริกไทย
ต่อมาเมื่อวันที่ 24 กุมภาพันธ์ พ.ศ. 2498 จึงได้รับพระราชทานวิสุงคามสีมา
คอมไพเลอร์
คอมไพเลอร์ (compiler) หรือ โปรแกรมแปลโปรแกรม, ตัวแปลโปรแกรม เป็น โปรแกรมคอมพิวเตอร์ที่ทำหน้าที่แปลงชุดคำสั่งภาษาคอมพิวเตอร์หนึ่ง ไปเป็นชุดคำสั่งที่มีความหมายเดียวกัน ในภาษาคอมพิวเตอร์อื่น
คอมไพเลอร์ส่วนใหญ่ จะทำการแปล รหัสต้นฉบับ (source code) ที่เขียนในภาษาระดับสูง เป็น ภาษาระดับต่ำ หรือภาษาเครื่อง ซึ่งคอมพิวเตอร์สามารถที่จะทำงานได้โดยตรง อย่างไรก็ตาม การแปลจากภาษาระดับต่ำเป็นภาษาระดับสูง ก็เป็นไปได้ โดยใช้ตัวแปลโปรแกรมย้อนกลับ (decompiler)
ผลลัพธ์ของการแปลโปรแกรม (คอมไพล์) โดยทั่วไป ที่เรียกว่า ออบเจกต์โค้ด จะประกอบด้วยภาษาเครื่อง (Machine code) ที่เต็มไปด้วยข้อมูลเกี่ยวกับชื่อและสถานที่ของแต่ละจุด และการเรียกใช้วัตถุภายนอก (Link object) (สำหรับฟังก์ชันที่ไม่ได้อยู่ใน อ็อบเจกต์) สำหรับเครื่องมือที่เราใช้รวม อ็อบเจกต์เข้าด้วยกัน จะเรียกว่าโปรแกรมเชื่อมโยงเพื่อที่ผลลัพธ์ที่ออกมาในขั้นสุดท้าย เป็นไฟล์ที่ผู้ใช้งานทั่วไปสามารถใช้งานได้สะดวก
คอมไพเลอร์ที่สมบูรณ์ตัวแรก คือ ภาษาฟอร์แทรน (FORTRAN) ของ ไอบีเอ็ม ในปี ค.ศ. 1957 และ ภาษาโคบอล (COBOL) ก็เป็นคอมไพเลอร์ตัวแรก ๆ ที่สามารถทำงานได้บนหลาย ๆ สถาปัตยกรรมทางคอมพิวเตอร์ การพัฒนาตัวแปลภาษารุดหน้าอย่างรวดเร็ว และเริ่มมีรูปแบบที่ชัดเจนยิ่งขึ้นต่อมา ในช่วงทศวรรษ 1960
การแปลโปรแกรม
การทำงานเริ่มจากตัวแปลโปรแกรมจะอ่านรหัสต้นฉบับของภาษานั้นๆ แล้วเริ่มตรวจสอบความผิดพลาด ถ้าพบก็จะแปลโปรแกรมไม่ผ่านและให้ผู้ใช้แก้ไขรหัสต้นฉบับก่อน เมื่อแปลผ่าน คอมไพเลอร์จะสร้างไฟล์วัตถุ (.obj บนดอสและ .o บนลินุกซ์) ขึ้นมา แล้วคอมไพเลอร์จะเชื่อมโยงแฟ้มข้อมูลวัตถุเข้ากับรหัสต้นฉบับ และสร้างไฟล์เอกซ์คิวต์ (.exe บนดอส) ขึ้นมา
ดัชชีบูร์กอญ
ดัชชีบูร์กอญ (Duché de Bourgogne, Ducatus Burgundiae, Hertogdom Bourgondië) เป็นอาณาเขตการปกครองยุคศักดินาในฝรั่งเศสในสมัยกลาง ตั้งอยู่ทางตอนเหนือของฝรั่งเศสปัจจุบันที่ใกล้เคียงกับบริเวณบูร์กอญในปัจจุบัน ซึ่งถือเป็นอาณาจักรหนึ่งที่สืบทอดต่อโดยตรงจากราชอาณาจักรเบอร์กันดีในยุคโบราณ อันเป็นดินแดนสำคัญในราชอาณาจักรแฟรงก์ ในช่วงปลายศตวรรษที่ 9 ได้มีการแบ่งอาณาจักรเป็นเป็นหลายส่วน โดยส่วนทางฝรั่งเศสได้ถูกลดระดับลงเป็นเพียงดัชชี โดยพระเจ้ารอแบร์ที่ 2 แห่งฝรั่งเศส ในปีค.ศ. 1004 ต่อมาพระเจ้าอ็องรีที่ 1 แห่งฝรั่งเศสผู้เป็นพระราชโอรสได้สืบทอดอาณาจักรนี้จากพระราชบิดา แต่ในปีค.ศ. 1032 ได้พระราชทานดินแดนปกครองนี้ให้แก่พระอนุชาพระองค์เล็ก ผู้เป็นดยุกแห่งบูร์กอญพระองค์แรก อาณาจักรส่วนที่เหลือได้แก่ ราชอาณาจักรอาร์ล และเคาน์ตีบูร์กอญ ได้ตกเป็นของจักรวรรดิโรมันอันศักดิ์สิทธิ์
ดัชชีบูร์กอญเป็นอาณาจักรระหว่างปี ค.ศ. 843 ถึงปี ค.ศ. 1477 โรเบิร์ตที่ 1 ดยุกแห่งบูร์กอญได้เป็นต้นสายราชวงศ์บูร์กอญ สายรอง (cadet branch) ของราชวงศ์กาแป มีอำนาจเหนือดินแดนที่ตั้งอยู่ในแคว้นบูร์กอญในปัจจุบัน ต่อมาในปีค.ศ. 1361 สมัยของดยุกฟีลิปที่ 1ได้สิ้นสุดลงโดยปราศจากทายาทชายผู้สืบบรรดาศักดิ์ จึงทำให้บรรดาศักดิ์และดัชชีนี้ถูกผนวกกลับเข้าสู่พระเจ้าฌ็องที่ 2 แห่งฝรั่งเศส ในสายราชวงศ์วาลัว ในปีค.ศ. 1363 ได้พระราชทานดัชชีนี้ให้กับพระราชโอรสพระองค์รอง ฟิลิปผู้กล้าหาญก็ได้มีการขยายดินแดนของดัชชีนี้อันสืบเนื่องมาจากการเสกสมรสกับมาร์กาเร็ตที่ 3 แห่งฟลานเดอร์ส ซึ่งได้ควบรวมดินแดนในกลุ่มประเทศต่ำ ซึ่งต่อมาได้กลายมาเป็นเนเธอร์แลนด์ของบูร์กอญ และนอกจากนี้ยังได้รวมดินแดนเคาน์ตีบูร์กอญ เคาน์ตีฮอลแลนด์ ดัชชีลักเซมเบิร์ก เข้ามาเป็นส่วนหนึ่งของอาณาจักรในปกครองของราชวงศ์วาลัว-บูร์กอญ ที่มีอาณาเขตกว้างใหญ่ไพศาลตั้งแต่แอลป์ตะวันตกจรดทะเลเหนือพอๆ กับโลทริงเงิน ในสมัยยุคกลาง
ดัชชีนี้สิ้นสุดลงในสมัยของดยุกชาร์ลพระเศียรล้าน ในปี ค.ศ. 1477 หลังจากนั้น หลังจากการเสียชีวิตของชาร์ลส์แล้วดัชชีบูร์กอญก็เริ่มเสื่อมสลายลงไปและในที่สุดก็ถูกแบ่งแยกกันระหว่างฝรั่งเศสและฮับส์บูร์ก (ผู้ที่กลายเป็นทายาทของชาร์ลพระเศียรล้านโดยการสมรสกับบุตรีแมรีแห่งบูร์กอญ) ฝ่ายฝรั่งเศสผนวกบูร์กอญเข้าเป็นทรัพย์สินส่วนพระมหากษัตริย์โดยพระเจ้าหลุยส์ที่ 11 แต่ทั้งสองฝ่ายต่างก็ไม่พอใจในการแบ่งแยกซึ่งทำให้กลายเป็นชนวนของความขัดแย้งของฝักฝ่ายต่างๆ ของดินแดนบูร์กอญในยุโรปตะวันตกอีกต่อมากว่าสองร้อยปี
ฆาตกรล่องหน
ฆาตกรล่องหน (Phantom Killer) ภูตล่องหนแห่งเท็กซาร์คานา (Texarkana Phantom) หรือ ฆาตกรใต้เงาจันทร์ (Moonlight Killer) เป็นสมญาที่ตั้งให้แก่ฆาตกรต่อเนื่องนิรนามรายหนึ่ง ซึ่งเชื่อว่าเขาได้ฆ่าคนจำนวนหนึ่งในเขตมหานครเท็กซาร์คานา (Texarkana metropolitan area) สหรัฐอเมริกา ระหว่างวันที่ 23 กุมภาพันธ์ ถึงวันที่ 4 เมษายน พ.ศ. 2489 (ค.ศ. 1946) สำหรับสมญา "ฆาตกรใต้เงาจันทร์" นั้นมีที่มาจากการที่ฆาตกรรายนี้มักปฏิบัติการฆ่าในคืนวันเพ็ญ
การก่อการ
ต่อมาในยามเย็นของวันที่ 23 มีนาคม ปีเดียวกันนั้น ริชาร์ด กริฟฟิน (Richard Griffin) ชายวัยยี่สิบเก้าปี และพอลลี แอน มัวร์ (Polly Ann Moore) เพื่อนสาววัยสิบเจ็ดปีของริชาร์ด ขับรถยนต์ออกไปกระหนุงกระหนิงกันตามแถบชนบท และเช้าวันพรุ่งก็ถูกพบเป็นศพพร้อมกันในรถยนต์ซึ่งหยุดอยู่บนถนนชานเมืองเท็กซาร์คานา โบวีเคาน์ตี (Bowie County) รัฐเท็กซัส ส่วนหนึ่งของเขตมหานครเท็กซาร์คานา คู่รักทั้งสองถูกปืนลูกโม่ขนาดจุดสามสองยิงเข้าด้านหลังศีรษะ มีการพบรอยเลือดซ่านกระเซ็นบนพื้นห่างจากที่รถยนต์จอดไปหกเมตร หนึ่งกิโลเมตร (ยี่สิบฟุต) เจ้าหน้าที่สันนิษฐานว่าพวกเขาทั้งสองถูกฆ่านอกรถและถูกจับยัดกลับเข้าไปใหม่
ครั้นค่ำวันที่ 13 เมษายน ปีนั้น พอล มาร์ทิน (Paul Martin) ชายวัยสิบเจ็บปี และเบตที โจ บุกเคอร์ (Betty Jo Booker) เพื่อนสาววัยสิบห้าปีของพอล ขับรถยนต์ไปเที่ยวกันที่สวนสาธารณะสปริงเลก (Spring Lake Park) เมืองเท็กซาร์คานา โบวีเคาน์ตี รัฐเท็กซัส พอเช้าวันพรุ่ง ทั้งสองถูกพบเป็นศพในสวนนั้น โดยร่างของพอลอยู่ห่างจากรถยนต์ไปราวสองกิโลเมตร (หนึ่งจุดห้าไมล์) ส่วนร่างของเบตทีกองอยู่ริมขอนไม้ห่างจากรถยนต์ไปราวสองกิโลเมตร ห้าสิบเซนติเมตร (สองไมล์) คู่รักทั้งสองถูกปืนยืงจนพรุน เจ้าหน้าที่ได้กระสุนปืนลูกโม่ขนาดจุดสามสองเป็นจำนวนมากจากศพ หนังสือพิมพ์เท็กซาร์คานากาแซต (Texarkana Gazette) พาดหัวข่าวใหญ่โตขนานนามฆาตกรว่า "ภูตล่องหน" (the Phantom)
ในช่วงนี้ ราษฎรชาวเขตมหานครเท็กซาร์คานาต่างประหวั่นพรั่นพรึงกันถ้วนหน้า บ้านเรือนหลายบ้านจัดหาปืนผาหน้าไม้มาประจำไว้ บ้างก็ปรับปรุงที่อยู่อาศัยให้แข็งแกร่งขึ้น และบ้างก็ไม่กล้าออกไปนอกเคหสถานในยามวิกาลอีก ขณะที่เจ้าหน้าที่ตำรวจตั้งด่านตรวจเพิ่มขึ้นในถนนเปลี่ยวและย่านที่คู่รักมักไปกระจู๋กระจี๋กัน กับทั้งยังเตรียมรับมือหากฆาตกรจะเปลี่ยนแผนการฆาตกรรมด้วย
วันที่ 4 พฤษภาคม ปีนั้น ปรากฏชายผู้หนึ่งบุกเข้าไปในบ้านนาหลังหนึ่งห่างจากมิลเลอร์เคาน์ตี (Miller County) รัฐอาร์คันซอ ในเขตมหานครเท็กซาร์คานา ไปเกือบยี่สิบกิโลเมตร (สิบสองไมล์) เขาหยุดอยู่ภายนอกบ้านและใช้ปืนยิงผ่านหน้าต่างห้องนั่งเล่นเข้าไปต้องชายวัยสามสิบหกปีนาม เวอร์จิล สตากส์ (Virgil Starks) ถึงแก่ความตายทันที ฝ่ายเคที สตากส์ (Katy Starks) ภรรยาวัยสามสิบห้าปีของเวอร์จิล อยู่บนห้องนอนได้ยินเสียงกระจกแตกก็ลงมาดู ถูกชายไม่ประสงค์ดีรายนั้นยิงซ้ำสองนัดต้องใบหน้าและปากของเคที นางพยายามควบคุมสติอารมณ์วิ่งหนีออกจากบ้านไปขอความช่วยเหลือจากเพื่อนบ้าน ชายผู้นั้นจึงเข้าไปตามตัวถึงในบ้านแต่ไม่พบเนื่องจากเคทีได้ออกไปแล้ว ทิ้งแต่รอยเท้าเปื้อนโคลนไว้บนพื้น ครั้นเมื่อเจ้าหน้าที่ตำรวจมาถึงที่เกิดเหตุคนร้ายก็จากไปแล้ว จากการทดสอบทางยุทโธปกรณ์พบว่ากระสุนที่ได้จากศพของเวอร์จิลหาใช่กระสุนปืนลูกโม่ขนาดจุดสามสองไม่ แต่เป็นกระสุนปืนพกกึ่งอัตโนมัติขนาดจุดสองสอง อย่างไรก็ดี เชื่อกันว่าฆาตกรในคราวนี้เป็นคนเดียวกับคราวก่อน ๆ
ผู้ต้องสงสัยรายใหญ่
ชายวัยยี่สิบเก้าปีนาม ยูเอบ สวินนีย์ (Youell Swinney) ซึ่งเป็นขโมยรถ และมีประวัติเคยทำของปลอม โจรกรรม และทำร้ายร่างกาย ถูกจับกุมตัวในเดือนกรกฎาคม พ.ศ. 2489 (ค.ศ. 1946) ที่เขตมหานครเท็กซาร์คานา พร้อมด้วยภรรยาของเขา ภรรยาของยูเอลแจ้งเจ้าหน้าที่ตำรวจว่าสามีของตนคือฆาตกรที่ได้รับสมญาว่า "ภูตล่องหน" และเธอก็ได้ร่วมก่อการพร้อมกับสามีทุกครั้งด้วย แต่ปากคำที่นางให้การเกี่ยวกับฆาตกรรมนั้นมีข้อพิรุธเนื่องจากมีการเปลี่ยนแปลงเติมแต่งไปเรื่อย ๆ จนที่สุดเจ้าหน้าที่ตำรวจลงความเห็นว่านางเป็นพยานที่รับฟังมิได้ ฝ่ายยูแอลนั้นถูกสอบปากคำโดยเจ้าหน้าที่ตำรวจในเมืองเมืองเท็กซาร์คานา โบวีเคาน์ตี รัฐเท็กซัส แล้วยังถูกสอบอีกที่นครลิตเทิลรอก (Little Rock) รัฐอาร์คันซอ และในปีถัดมา เขาถูกศาลพิพากษาให้จำคุกตลอดชีวิต ฐานขโมยรถยนต์และกระทำความผิดหลายกรรมหลายวาระ
กระทั่ง พ.ศ. 2513 (ค.ศ. 1970) ยูแอลขออุทธรณ์คดีของเขา โดยอ้างว่าเขาควรได้รับการปล่อยตัวเป็นอิสระเสีย เพราะในการพิจารณาคดีของเขาเมื่อ พ.ศ. 2490 (ค.ศ. 1947) นั้นไม่มีการจัดหาทนายความมาให้เขา ซึ่งศาลพิพากษาให้ปล่อยตัวเขาใน พ.ศ. 2517 (ค.ศ. 1974) เมื่อพิสูจน์พบว่าเขาไม่มีความผิดตามข้อกล่าวหา และยูแอลถึงแก่ชีวิตใน พ.ศ. 2537 (ค.ศ. 1994)
นับว่ายูแอล สวินนีย์ เป็นผู้ต้องสงสัยรายใหญ่รายเดียวสำหรับคดีฆาตกรรมต่อเนื่องโดยฆาตกรล่องหน แต่คดีดังกล่าวก็ยังมิได้ข้อสรุปมาจนบัดนี้
ในวัฒนธรรมสมัยนิยม
ในหนังสือ "เคอร์รอเบอเรทิงเอวิเดินซ์" (Corroborating Evidence) เล่มสอง เขียนโดยวิลเลียม ที. ราสมูสเซน (William T. Rasmussen) และวางจำหน่ายครั้งแรกเมื่อ พ.ศ. 2549 (ค.ศ. 2006) ได้นำเสนอความคล้ายกันระหว่างกรณีของฆาตกรล่องหนในเขตมหานครเท็กซาร์คานา กับกรณีของนักฆ่าจักรราศีในรัฐแคลิฟอร์เนีย
ใน พ.ศ. 2520 (ค.ศ. 1977) บริษัทอแมริกันอินเทอร์แนเชินนัลพิกเชอส์ (American International Pictures) จัดสร้างภาพยนตร์เรื่อง "เดอะทาวน์แดตเดรดเดดซันดาวน์" (The Town That Dreaded Sundown) เป็นภาพยนตร์เกี่ยวกับเหตุการณ์ฆาตกรรมครั้งนี้
เพลง "เท็กซาร์คานามูนไลต์" (Texarkana Moonlight) ของวงดนตรี "เดอะแบดดีเทกทีฟส์" (the Bad Detectives) มีเนื้อหาเกี่ยวกับเหตุการณ์ฆาตกรรมครั้งนี้
อาสนวิหารบัมแบร์ค
สถาปัตยกรรมของอาสนวิหารที่เห็นอยู่ในปัจจุบันเป็นแบบโรมานเนสก์ตอนปลายโดยมีหอสี่หอ อาสนวิหารแรกก่อสร้างเมื่อปี ค.ศ. 1004 โดยจักรพรรดิไฮน์ริชที่ 2 แห่งจักรวรรดิโรมันอันศักดิ์สิทธิ์ ที่สร้างเสร็จเมื่อปี ค.ศ. 1012 และได้รับการเสกเมื่อวันที่ 6 พฤษภาคม ค.ศ. 1012 ต่อมาถูกเพลิงไหม้ไปบางส่วนในปี ค.ศ. 1081 อาสนวิหารใหม่สร้างโดยออทโทแห่งบัมแบร์ค และได้รับการเสกอีกครั้งในปี ค.ศ. 1111 ในคริสต์ศตวรรษที่ 13 อาสนวิหารก็ได้รับการบูรณปฏิสังขรณ์และต่อเติมใหม่จนเป็นรูปทรงเป็นแบบปลายสมัยโรมานเนสก์ที่เห็นกันอยู่ในปัจจุบัน
การก่อสร้าง
การก่อสร้างก็เช่นเดียวกับการก่อสร้างอาสนวิหารอื่นที่ใช้เวลานานและระหว่างการก่อสร้างลักษณะทางสถาปัตยกรรมก็เปลี่ยนไปตามกาลเวลา ซึ่งจะเห็นได้จากความเปลี่ยนแปลงของลักษณะทางสถาปัตยกรรมต่างๆ ในส่วนต่างๆ อาสนวิหารโดยเฉพาะความแตกต่างระหว่างสถาปัตยกรรมโรมาเนสก์และสถาปัตยกรรมกอทิก ระหว่างสองลักษณะนี้บางช่วงก็เป็นลักษณะคาบระหว่างสองสมัยที่เห็นได้จากการสร้างทางเดินกลางของตัวอาสนวิหาร (nave)
จักรพรรดินีคุนิกุนด์และจักรพรรดิเฮนรีที่ 2
ภายในตัวอาสนวิหารมีงานศิลปะทางศาสนามากมายรวมทั้งที่บรรจุศพ ที่สำคัญที่สุดคือที่บรรจุพระบรมศพของพระเจ้าเฮนรีและพระชายาจักรพรรดินีคุนิกุนด์ (Cunigunde) ซึ่งถือกันว่าเป็นงานชิ้นเอกของประติมากรทิลมัน รีเมนชไนเดอร์ (Tilman Riemenschneider) ที่สร้างระหว่างปี ค.ศ. 1499 ถึงปี ค.ศ. 1513 รอบฐานเป็นรูปสลักพระราชประวัติของทั้งสองพระองค์ ภายใต้ที่บรรจุศพเป็นคริพต์
แท่นบูชาพระคริสตสมภพ
ทางด้านใต้เป็นแท่นบูชาพระคริสตสมภพที่แกะจากไลม์วูดโดยประติมากรผู้มีชื่อเสียงไวต์ สตอสส์ (Veit Stoss) ผู้แกะงานชิ้นนี้เมื่ออายุราว 80 ปี ลูกชายของสตอสส์ผู้เป็นนักบวชคาร์เมลไลท์ที่เมืองเนิร์นแบร์กเป็นผู้ขอให้พ่อแกะให้โบสถ์เนิร์นแบร์ก แต่ลูกชายของสตอสส์ถูกไล่ออกจากเนิร์นแบร์กเพราะไปเป็นปฏิปักษ์ต่อโปรเตสแตนต์ ซึ่งทำให้สตอสส์ไม่ได้รับค่าจ้างสำหรับงานชิ้นนี้และต่อมางานชิ้นนี้ก็ถูกย้ายมาบัมแบร์ค
นายอาชาแห่งบัมแบร์ค
งานสำคัญอีกชิ้นหนึ่งคือประติมากรรมบนหลังม้าที่เรียกว่า “นายอาชาแห่งบัมแบร์ค” (Der Bamberger Reiter) ที่มีการสันนิษฐานกันไปต่างๆ นาๆ ว่าเป็นใคร บ้างก็ว่าเป็นพระรูปของจักรพรรดิเยอรมันจากราชวงศ์โฮเฮ็นเสตาเฟน ฝ่ายนาซีก็ใช้เป็นการโฆษณาชวนเชื่อว่าเป็นขุนนางผู้เป็นสัญลักษณ์ของความสมบูรณ์แบบของความเป็นเยอรมันที่มองไปทางตะวันออกซึ่งเป็นดินแดนใหม่ที่จะต้องพิชิต แต่อันที่จริงแล้วขุนนางบนหลังม้ามิได้มองไปทางทิศตะวันออกแต่อย่างใด ในปัจจุบันเชื่อกันว่าเป็นพระรูปของพระเจ้าสตีเฟนที่ 1 แห่งฮังการีที่สันนิษฐานกันว่าสร้างราวระหว่างปี ค.ศ. 1225 ถึงปี ค.ศ. 1237
ที่บรรจุศพพระสันตะปาปา
อาสนวิหารบัมแบร์คเป็นอาสนวิหารเดียวในเยอรมนีที่มีที่บรรจุพระศพของพระสันตะปาปา--สมเด็จพระสันตะปาปาเคลเมนต์ที่ 2 พระองค์ทรงเป็นบาทหลวงท้องถิ่นก่อนที่จะได้รับการแต่งตั้งให้เป็นพระสันตะปาปา แต่ก็ได้เป็นพระสันตะปาปาอยู่เพียงปีเดียวก็สิ้นพระชนม์
ออร์แกน
ออร์แกนแรกของอาสนวิหารสร้างในคริสต์ทศวรรษ 1410 ออร์แกนที่สองสร้างในปี ค.ศ. 1868 แต่มีปัญหามากและต้องสร้างใหม่ภายในห้าปีต่อมาและใช้ต่อมาจนถึงปี ค.ศ. 1940 ออร์แกนที่เห็นในปัจจุบันสร้างในปี ค.ศ. 1976 โดยผู้สร้างออร์แกนรีเกอร์ ที่ตั้งของออร์แกนอยู่บนผนังทางด้านเหนือตลอดมาเพราะเป็นผนังด้านที่มีระบบเสียงดีกว่าส่วนอื่นของสิ่งก่อสร้าง
สมาคมวิชาชีพครูสอนดำน้ำ
ตั้งแต่ก่อตั้ง สมาคมฯ ได้ให้ใบรับรองอนุญาตให้ดำน้ำได้ 29 ล้านใบ โดยส่วนมากผู้ได้รับรองจะมีอายุระหว่าง 30-39 ปี
ปัจจุบันสมาคมวิชาชีพครูสอนดำน้ำ เป็นบริษัทจำกัด ถือหุ้นโดยกิจการร่วมค้าแมนดารินฟิช ซึ่งเป็นกิจการร่วมค้าของบริษัทอัลตัสพาร์เนอส์และฟลอรัก
หลักสูตรการศึกษา
เช่นเดียวกับสมาคมวิชาชีพดำน้ำแห่งอื่น สมาคมวิชาชีพครูสอนดำน้ำ ให้การศึกษาในหลักสูตรต่าง ๆ อาทิ
หลักสูตรมีบัตรรับรอง
เมื่อฝึกศึกษาหลักสูตรในหมวดนี้จนครบ และศึกษาวิชาเลือกอีก 5 วิชา ประกอบกับการดำน้ำครบ 50 ครั้ง จะได้รับประกาศนียบัตรมาสเตอร์สกูบาไดฟ์เวอร์ หรือนักดำน้ำสมัครเล่นขั้นสูง
หลักสูตรเพื่ออาชีพ
ในหมวดนี้ เป็นหลักสูตรเพื่ออาชีพซึ่งจะมีการแบ่งเป็นชั้น ๆ เช่นเดียวกับสมาคมวิชาชีพดำน้ำแห่งอื่น ดังนี้
เมษายน
เมษายน เป็นเดือนที่ 4 ของปี ตามปฏิทินกริกอเรียน และเป็นหนึ่งในเดือน 4 เดือนที่มี 30 วัน (เขียนย่อ เม.ย. ภาษาปากเรียก เมษา หรือเดือนเมษา)
ตามหลักโหราศาสตร์ เดือนเมษายนเริ่มต้นขึ้นเมื่อดวงอาทิตย์ยกเข้าสู่ราศีเมษ และสิ้นสุดเมื่อยกเข้าสู่ราศีพฤษภ แต่ในทางดาราศาสตร์ ต้นเดือนเมษายนดวงอาทิตย์อยู่ในกลุ่มดาวปลาและปลายเดือนไปอยู่ในกลุ่มดาวแกะ
ชื่อในภาษาอังกฤษ "April" มีรากศัพท์มาจากภาษาละติน แอปปรีริส ("aprilis") และ แอปเปรีเร ("aperire") หมายถึง "กางออก" ซึ่งอาจหมายถึงการเริ่มต้นของฤดูใบไม้ผลิ หรืออาจมาจาก Apru ชื่อเทพีแห่งความรักในภาษาของชาวอิทรูเรีย ส่วนในประเทศไทยเริ่มใช้ชื่อเดือนเมษายนใน พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน
ตามปฏิทินโรมันดั้งเดิม กำหนดให้เดือนเมษายนเป็นเดือนที่ 2 ของปี และมี 29 วัน จากนั้นจูเลียส ซีซาร์ได้ปฏิรูประบบปฏิทินใหม่ เมื่อ 45 ปีก่อนคริสตกาล กำหนดให้เดือนมกราคมเป็นเดือนแรก ทำให้เดือนเมษายนขยับไปเป็นเดือนที่ 4 ของปี และมี 30 วัน
โบราน คูซุม
โบราน คูซุม (Boran Kuzum; เกิด 1 ตุลาคม พ.ศ. 2535) เป็นนักแสดงชาวตุรกี เขาสำเร็จการศึกษาจากคณะการละครแห่งมหาวิทยาลัยการดนตรีแห่งรัฐอิสตันบูลใน พ.ศ. 2558 คูซุมศึกษาสาขาเศรษฐศาสตร์ที่มหาวิทยาลัยอังการา กาซี เป็นเวลาหนึ่งปี แต่เลิกเรียน โบรา คูซุม พ่อของเขาเป็นรองผู้จัดการโรงละครแห่งรัฐอังการา แม่ของเขา ฟาตมา เซฮรา สำเร็จการศึกษาด้านวิจิตรศิลป์
สกูบาสกูส์อินเตอร์เนชันแนล
สกูบาสกูส์อินเตอร์เนชันแนล (Scuba Schools International เป็นองค์กรเอกชนระหว่างประเทศ ตั้งที่เมืองฟอร์ตคอลลินส์ รัฐโคโลราโด สหรัฐ เพื่อส่งเสริมและให้การศึกษาด้านกิจกรรมดำน้ำเพื่อสันทนาการ ทั้งการดำน้ำลึก การดำน้ำตัวเปล่า และการดำน้ำที่ผิวน้ำ ตั้งเมื่อ พ.ศ. 2513 โดยรอเบิร์ต คลาร์ก ตั้งแต่วันที่ 1 มกราคม พ.ศ. 2557 สกูบาสกูส์อินเตอร์เนชันแนลเป็นบริษัทจำกัดถือหุ้นโดยบริษัทเฮด ซึ่งถือหุ้นบริษัทมาเรส ผู้ผลิตอุปกรณ์ดำน้ำ
สกูบาสกูส์อินเตอร์เนชันแนล เป็นองค์กรสอนดำน้ำเพียงองค์กรเดียวที่อนุญาตให้ผู้เรียนเรียนภาคทฤษฎีได้โดยไม่เสียค่าใช้จ่ายผ่านแอปพลิเคชันขององค์กรเอง (ส่วนองค์กรอื่นมักจะต้องเสียค่าใช้จ่ายเพิ่ม)
หลักสูตรการศึกษา
เอสเอสไอให้การศึกษาการดำน้ำ ตั้งแต่เริ่มต้นไปจนกระทั่งถึงครูสอนดำน้ำ โดยทั่วไปหลักสูตรจะมีความคล้ายคลึงกับของสมาคมวิชาชีพครูสอนดำน้ำหรือพาดี แต่มีความเข้มข้นกว่า ต้องมีการบันทึกการดำน้ำและระยะเวลาดำน้ำเป็นไปตามที่กำหนด นอกจากนี้ หลักสูตรบางหลักสูตรของเอสเอสไอจะให้ทันทีเมื่อครบข้อกำหนดแล้ว ในขณะที่พาดีหรือองค์กรอื่นจะต้องมีการขอรับและเสียค่าใช้จ่ายตามที่กำหนด
สถาบันศิลปะและวิทยาการภาพยนตร์
สถาบันศิลปะและวิทยาการภาพยนตร์ (Academy of Motion Picture Arts and Sciences) หรือมักเรียกแบบสั้น ๆ ว่า ดิอะแคเดมี (the Academy) เป็นองค์การวิชาชีพกิตติมศักดิ์โดยมีเป้าหมายเพื่อความก้าวหน้าทางศิลปะและวิทยาการของภาพยนตร์ การบริหารจัดการองค์การและนโยบายทั่วไปนั้น ดูแลโดยคณะกรรมการผู้ว่าการซึ่งรวมถึงตัวแทนจากสาขางานแต่ละสาขา
คาดการณ์ว่า ณ เดือนเมษายน 2020 องค์การจะมีด้วยผู้เชี่ยวชาญด้านภาพยนตร์ประมาณ 9,921 คน ดิอะแคเดมีเป็นองค์การระดับนานาชาติที่เปิดรับสมาชิกสำหรับผู้สร้างภาพยนตร์ที่มีคุณสมบัติเหมาะสมจากทั่วโลก
ดิอะแคเดมีเป็นที่รู้จักทั่วโลกในฐานะผู้จัดรางวัลประจำปีอย่าง อะแคเดมีอะวอดส์ หรือเป็นที่รู้จักกันในชื่อ "รางวัลออสการ์"
นอกจากนี้ ดิอะแคเดมียังจัดงาน กอเวิร์นเนอส์อะวอดส์ทุกปี เป็นรางวัลความสำเร็จตลอดกาลในอาชีพภาพยนตร์ มอบรางวัลทางวิทยาศาสตร์และเทคนิคทุกปี มอบรางวัล สติวเดนต์อะแคเดมีอะวอดส์ ให้กับผู้สร้างภาพยนตร์ในระดับปริญญาตรีและระดับบัณฑิตศึกษาทุกปี มอบรางวัล นิโคลล์เฟลโลวชิปส์ สูงสุดห้าทุนในการเขียนบทเป็นประจำทุกปี และดำเนินงานห้องสมุด มาร์กาเร็ต เฮอร์ริก (ที่ ศูนย์การศึกษาภาพยนตร์แฟร์แบงก์) ในเบเวอร์ลีฮิลส์ แคลิฟอร์เนีย และ ศูนย์การศึกษาภาพยนตร์พิกฟอร์ด ในฮอลลีวูด ลอสแองเจลิส รวมถึง พิพิธภัณฑ์ภาพยนตร์อะแคเดมีในลอสแองเจลิสเมื่อปี 2021
ไมอางาเระ!
ไมอางาเระ! หรือ สู้สุดใจ บินไปสู่ฝัน เป็นละครโทรทัศน์ญี่ปุ่นและ อาซาโดระ ลำดับที่ 107 ของเอ็นเอชเค ออกอากาศตั้งแต่วันที่ 3 ตุลาคม ค.ศ. 2022 นำแสดงโดย ฮารูกะ ฟูกูฮาระ แสดงเป็น ไม อิวากูระ ผู้ใฝ่ฝันจะเป็นนักบินแต่กลับถูกอุปสรรคต่าง ๆ ขัดขวางเธอไว้
การออกอากาศ
จากตารางด้านล่าง แสดงเรตติงต่ำสุด และ  แสดงเรตติงสูงสุด
วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์
วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ (ตัวเต็ม: 普頌皇恩寺, ตัวย่อ: 普頌皇恩寺, พินอิน: Pǔ sòng huáng ēn sì  ผู่ซ่งหวางเอินสื้อ, ฮกเกี้ยน: โพ้ซงอ๋องอุนซี่, สำเนียงแต้จิ๋ว: โพ้วซึงอ๊วงอึ๋นยี่ ) หรือ วัดเล่งเน่ยยี่ 2  เป็นวัดมหายานในความอุปถัมภ์ของคณะสงฆ์จีนนิกายแห่งประเทศไทย ตั้งอยู่เลขที่ 75 หมู่ที่ 4 ตำบลโสนลอย อำเภอบางบัวทอง จังหวัดนนทบุรี บนพื้นที่ 12 ไร่เศษ จัดสร้างขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดชมหาราช เนื่องในวโรกาสงานฉลองสิริราชสมบัติครบ 50 ปี 9 มิถุนายน พ.ศ. 2539
ประวัติ
วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ เดิมเป็นโรงเจขนาดเล็ก บนพื้นที่ประมาณ 2 ไร่ ต่อมาคณะสงฆ์จีนนิกายแห่งประเทศไทย โดยวัดมังกรกมลาวาส (เล่งเน่ยยี่) ได้มอบหมายให้พระคณาจารย์จีนธรรมปัญญาจริยาภรณ์ (เย็นเชี้ยว) เป็นประธานดำเนินการจัดสร้างฝ่ายสงฆ์ และพระมหาคณาจารย์จีนธรรมสมาธิวัตร (เย็นเต็ก) เป็นประธานที่ปรึกษาการจัดสร้างฝ่ายสงฆ์ โดยเปิดให้พุทธบริษัทชาวไทย-ชาวจีนได้ร่วมบุญ ในการจัดสร้าง เพื่อถวายเป็นพระราชกุศล ในวโรกาสดังกล่าว
โดยมีนายแก้วขวัญ วัชโรทัย เลขาธิการพระราชวัง เป็นผู้ดำเนินการขอพระบรมราชานุญาตจัดสร้างวัดฯ จากพระบาทสมเด็จพระเจ้าอยู่หัวภูมิพลอดุลยเดช ซึ่งในการนี้ ทรงพระกรุณาโปรดเกล้าฯ พระราชทานนามว่า วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ โดยเมื่อเวลา 15.00 น. วันเสาร์ที่ 30 พฤศจิกายน พ.ศ. 2539 สมเด็จพระญาณสังวร สมเด็จพระสังฆราช สกลมหาสังฆปรินายก เสด็จทรงเป็นองค์ประธานในพิธีวางศิลาฤกษ์วัด
ปัจจุบัน วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ ได้จัดสร้างเสร็จสมบูรณ์ โดยใช้ระยะเวลาดำเนินการกว่า 12 ปี (2539-2551) ในบริเวณวัดประกอบด้วยวิหารต่าง ๆ ที่มีรูปแบบสถาปัตยกรรมตามแนวปรัชญาและคติธรรมทางศาสนาพุทธจีนนิกายฝ่ายมหายาน อันประกอบด้วย วิหารพระกวนอิมโพธิสัตว์, วิหารหมื่นพุทธเจ้า, วิหารบูรพาจารย์ ห้องปฏิบัติธรรม ที่พำนักสงฆ์ และโรงเรียนพระปริยัติธรรม โดยพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้สมเด็จพระบรมโอรสาธิราชฯ สยามมกุฎราชกุมาร เสด็จฯ แทนพระองค์ พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ ทรงเป็นองค์ประธานในพิธีสมโภชเมื่อวันที่ 20 มีนาคม พ.ศ. 2551 และสมเด็จพระเทพรัตนราชสุดา สยามบรมราชกุมารี เสด็จพระราชดำเนินทรงตัดหวายลูกนิมิตพระอุโบสถ เมื่อวันที่ 30 กันยายน พ.ศ. 2552
วัดหลักร้อย
วัดหลักร้อย ได้ก่อสร้างขึ้นเมื่อปี พ.ศ. 2443 และได้รับอนุญาตให้ตั้งวัดเมื่อ พ.ศ. 2449 และได้ขึ้นทะเบียนวัดเมื่อปี พ.ศ. 2478 เป็นวัดราษฎร์ สังกัดมหานิกาย ตั้งอยู่ที่บ้านหลักร้อย ตำบลในเมือง อำเภอเมืองนครราชสีมา จังหวัดนครราชสีมา
ผู้บริจาคที่ดินสร้างวัด คือ นายน้อย นายเกิด นายปาน นางทอง นางทิม นางนกเทศ นางแจ้ง จงพิมาย นายเปลื้อง นางเคลือบ และนางเลี่ยม ปราบจะบก ได้ถวายเพิ่มในภายหลัง รวมเนื้อที่ 16 ไร่ 10 ตารางวา โดยพระอธิการยัง เจ้าอาวาส เป็นผู้นำการก่อสร้างวัด เหตุที่ได้นามว่า "วัดหลักร้อย" เนื่องมาจากระยะทางจากอนุสรณ์สถานท้าวสุรนารี มาถึงสถานที่ตั้งวัด วัดได้ระยะทาง 100 เส้น
วัดหลักร้อยได้รับพระราชทานวิสุงคามสีมา 2 ครั้ง โดยครั้งแรก (อุโบสถหลังเก่า) เมื่อ พ.ศ. 2449 และครั้งที่ 2 เมื่อวันที่ 23 มิถุนายน พ.ศ. 2520
ปัจจุบัน วัดหลักร้อย ยังเป็นโรงเรียนพระปริยัติธรรม แผนกธรรม และสำนักปฏิบัติธรรมประจำจังหวัดนครราชสีมา แห่งที่ 3 ด้วย
อาคารเสนาสนะ
ประกอบด้วย
อาสนวิหารเลสเตอร์
อาสนวิหารนักบุญมาร์ตินแห่งเลสเตอร์ (Cathedral Church of Saint Martin, Leicester) หรือ อาสนวิหารเลสเตอร์ (Leicester Cathedral) เป็นอาสนวิหารในคริสตจักรอังกฤษ ตั้งอยู่ในเมืองเลสเตอร์ ประเทศอังกฤษ และเป็นอาสนวิหารหลักของมุขนายกแห่งเลสเตอร์ โบสถ์นี้ได้ถูกยกฐานะเป็นโบสถ์ร่วม (Collegiate church) ในปีค.ศ. 1922 และขึ้นเป็นอาสนวิหารในปีค.ศ. 1927 ภายหลังจากการก่อตั้งมุขมณฑลเลสเตอร์ขึ้นในปีค.ศ. 1926
พระบรมศพของพระเจ้าริชาร์ดที่ 3 ได้ถูกนำมาประดิษฐานที่อาสนวิหารแห่งนี้ในปีค.ศ. 2015 ภายหลังจากการถูกค้นพบที่ฝังพระบรมศพโบราณที่ถูกลืมอยู่ภายใต้ลานจอดรถแห่งหนึ่งในเลสเตอร์
ฮารูกะ ฟูกูฮาระ
ฮารูกะ ฟูกูฮาระ (เกิด 28 สิงหาคม ค.ศ. 1998) เป็นนักแสดงหญิง, นักร้อง และนักเดินแบบชาวญี่ปุ่น จากจังหวัดไซตามะ ตั้งแต่ ค.ศ. 2009 ถึง ค.ศ. 2012 เธอทำหน้าที่เป็นผู้ดำเนินรายการ ''คุกกิงไอดอล! ไอ! มาย! มาอิง แสดงเป็นตัวละคร มาอิง ฮิอิรางิ ออกอากาศทางเอ็นเอชเค  หลังรายการจบลง ฟูกูฮาระได้แสดงในละครโทรทัศน์และภาพยนตร์หลายเรื่อง เช่น อรุณสวัสดิ์ส่งรักมาทักทาย, ฟูตาริโมโนล็อก, โคเอะเกิร์ล! และ หนุ่มกาแฟและสาววานิลลา ในผลงานอนิเมชัน เธอให้เสียงแก่ ฮิมาริ อาริซูงาวะ ใน คิระคิระ พรีเคียว อะลาโหมด''
ใน ค.ศ. 2012 ฟูกูฮาระได้รับรางวัลชนะเลิศในการออดิชันครั้งที่ 20 จากผู้เข้าแข่งขัน 9,000 คน สำหรับนิตยสารแฟชันวัยรุ่น พิจิเลมง Since then, she has worked as a model for the magazine. ในวันที่ 13 กุมภาพันธ์ ค.ศ. 2013 เธอได้ปล่อยซิงเกิลที่ 5 "นาเมโกะโนะอูตะ" (なめこのうた, Nameko no Uta) มิวสิกวิดีโอซึ่งเผยแพร่ก่อนการปล่อยซิงเกิลมีผู้เข้าชมบนยูทูบกว่า 6.8 ล้านครั้ง ณ​ วันที่ 7 กุมภาพันธ์
ชิน อุลตร้าแมน
ชิน อุลตร้าแมน เป็นภาพยนตร์ญี่ปุ่นแนวไซไฟและถ่ายทำรูปแบบเทคนิคพิเศษ เข้าฉายเมื่อวันที่ 13 พฤษภาคม ค.ศ. 2022 โดยมีชินจิ ฮิงูจิ เป็นผู้กำกับ และฮิเดอากิ อันโนะ เป็นผู้เขียนบท, ร่วมอำนวยการสร้างและร่วมตัดต่อ ภาพยนตร์เรื่องนี้เป็นการตีความ อุลตร้าแมน ขึ้นใหม่ โดยเป็นผลงานร่วมระหว่างโตโฮสตูดิโอส์กับชซีเนบาซาร์ นำเสนอโดยสึบุรายะโปรดักชันส์, บริษัท โตโฮ จำกัด และบริษัทคะรา เป็นภาพยนตร์เรื่องยาวลำดับที่ 37 ในชุดภาพยนตร์ อุลตร้าแมน และเป็นภาพยนตร์โทคุซัตสึชุด อุลตร้าแมน นำมาตีความใหม่โดย อันโนะ และ ฮิงูจิ เป็นลำดับที่ 2 ต่อจาก ชิน ก็อดซิลล่า (ซึ่งจะมีภาพยนตร์ ชิน คาเมนไรเดอร์ ออกฉายในปี ค.ศ. 2023) นำแสดงโดย ไซโต ทาคุมิ, นางาซาวะ มาซามิ , นิชิจิมะ ฮิเดโทชิ , อาริโอกะ ไดกิ , และ ฮายามิ อาคาริ โดยมีอันโนะ และ บิน ฟุรุยะ แสดงเป็นอุลตร้าแมนด้วยเทคนิค Motion Capture
ภาพรวม
ภาพยนตร์ ชิน อุลตร้าแมน ดำเนินการสร้างด้วยเทคนิคพิเศษสมัยใหม่ทั้งหมด พร้อมทั้งปรับเปลี่ยนเนื้อหาและตัวละครบางส่วน ให้มีความสมจริง และร่วมสมัยมากขึ้น แต่ในส่วนบท แอ๊คชั่นต่าง ๆ รวมไปถึงคาแร็คเตอร์สัตว์ประหลาด และมนุษย์ต่างดาว ยังคงสร้างโดยเคารพต้นฉบับซีรีส์ อุลตร้าแมน ในปี 1966 ตามที่ผู้สร้างอย่าง ฮิงูจิ ชินจิ และ อันโนะ ฮิเดอากิ ที่ทั้ง 2 ชื่นชอบในอุลตร้าแมนเวอร์ชันดั้งเดิมมาตั้งแต่แรก
นอกจากนี้ ดีไซน์ของอุลตร้าแมนที่นำมาใช้ในภาพยนตร์ ยังเป็นการอ้างอิงจาก ดีไซน์ทั้งเดิมของอาจารย์ โทรุ นาริตะ ที่ไม่มีดวงไฟ คัลเลอร์ไทม์เมอร์ อยู่กลางหน้าอก
การสร้าง
ชิน อุลตร้าแมน ถูกประกาศสร้างผลงานเมื่อวันที่ 14 ธันวาคม ค.ศ. 2019 ในงาน TSUBURAYA CONVENTION 2019 โดยผู้กำกับ ฮิงุจิ ชินจิ และ ไซโต ทาคุมิ ที่รับบทเป็นพระเอกของเรื่องนี้ได้ไปปรากฎตัวในงานดังกล่าว และได้แถลงข่าวประกาศเปิดตัว ชื่อเรื่อง และ ดีไซน์ของอุลตร้าแมน
หน่วยเฉพาะกิจปราบปรามไคจู
มีชื่อย่อมาจาก S-Class Species Suppression Protocol เป็นหน่วยงานที่รัฐบาลจัดตั้งขึ้น เพื่อรับมือเหตุการณ์จากสัตว์ประหลาดโดยเฉพาะ โดยบุคลากรแต่ละคน เป็นผู้เชี่ยวชาญเฉพาะทางจากหลากหลายหน่วยงาน มารวมกัน ซึ่งจะประสานงานกับกองกำลังป้องกันญี่ปุ่นเป็นหลัก
เครือข่ายข่าวอนิเมะ
เครือข่ายข่าวอนิเมะ (Anime News Network; ย่อ: ANN) เป็นเว็บไซต์ข่าวที่รายงานเกี่ยวกับสถานะของอนิเมะ, มังงะ, วิดีโอเกม, เพลงยอดนิยมของญี่ปุ่น รวมถึงวัฒนธรรม ที่เกี่ยวข้องในอเมริกาเหนือ, ออสเตรเลีย, เอเชียตะวันออกเฉียงใต้ และญี่ปุ่น เว็บไซต์ข่าวที่นำเสนอข้อมูล และเนื้อหา ฟอรั่มที่ผู้อ่านสามารถพูดคุยเกี่ยวกับปัญหาหรือเหตุการณ์ปัจจุบัน อีกทั้งยังเป็นสารานุกรมที่มีข้อมูลของอนิเมะและมังงะมากมาย พร้อมกับข้อมูลที่เกี่ยวกับทีมงาน, นักแสดง, ธีมเพลง, เรื่องสรุป และการจัดอันดับของผู้ใช้
คีวกิจิ คิชิดะ
คีวกิจิ คิชิดะ (岸田久吉; ; เกิดวันที่ 25 สิงหาคม ค.ศ. 1888 ที่ไมซูรุ – เสียชีวิตวันที่ 4 ตุลาคม ค.ศ. 1968 ที่โตเกียว) เป็นนักสัตววิทยา ผู้ได้รับการตีพิมพ์ในผลงานวิทยาสัตว์เลี้ยงลูกด้วยน้ำนมและวิทยาสัตว์พวกแมงมุม เขาได้บอกลักษณะแมงมุมหลายสกุลหรือหลายสปีชีส์ ได้แก่ :
เกิดใหม่เป็นลูกโอชิ
เป็นซีรีส์มังงะญี่ปุ่น เขียนโดยอากะ อากาซากะและวาดภาพโดยเม็งโกะ โยโกยาริ เริ่มตีพิมพ์ในนิตยสารยังจัมป์รายสัปดาห์ของสำนักพิมพ์ชูเอชะ ตั้งแต่เดือนเมษายน 2563 และเมื่อเดือนกรกฎาคม 2566 มีการรวบรวมไว้เป็นเล่มทังโกบงถึงเล่มที่สิบสอง มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ฤดูกาลแรกออกฉาย 11 ตอนตั้งแต่เดือนเมษายนถึงมิถุนายน 2566 ฤดูกาลที่สองมีการประกาศ
เรื่องย่อ
เรื่องราวของหมอหนุ่มโกโร่ที่ต้องช่วยทำคลอดให้ไอดอลสาวโฮชิโนะ ไอ ซึ่งเป็นไอดอลที่เขาชื่นชอบและคลั่งไคล้มาก ๆ เพราะเธอตั้งท้องอย่างลับ ๆ แต่ในวันที่จะทำคลอดโกโร่ถูกสาวกของไอที่แค้นเรื่องที่เธอตั้งท้องฆ่าตาย และเมื่อรู้สึกตัวอีกก็ได้มาเกิดใหม่เป็นลูกของไอดอลสาวที่เขาชอบ
มังงะ
มังงะเกิดใหม่เป็นลูกโอชิ เขียนโดยอากะ อากาซากะและวาดภาพโดยเม็งโกะ โยโกยาริ เริ่มตีพิมพ์ในนิตยสารยังจัมป์รายสัปดาห์ แนวเซเน็ง ของสำนักพิมพ์ชูเอชะ ตั้งแต่วันที่ 23 เมษายน 2563 มีการรวบรวมไว้เป็นเล่มทังโกบง เล่มแรกออกวางจำหน่ายเมื่อวันที่ 17 กรกฎาคม 2563 และวันที่ 19 กรกฎาคม 2566 วางจำหน่ายถึงเล่มที่สิบสอง
มังงะเกิดใหม่เป็นลูกโอชิ มีลิขสิทธิ์ในไต้หวันโดยสำนักพิมพ์ Chingwin Publishing Group ในประเทศเกาหลีใต้โดยสำนักพิมพ์ Daewon C.I. ในประเทศอินโดนีเซียโดยสำนักพิมพ์ M&C! ในประเทศไทยโดยสำนักพิมพ์รักพิมพ์ ในประเทศฝรั่งเศสโดยสำนักพิมพ์ Kurokawa (publisher) ในประเทศเยอรมนีโดยสำนักพิมพ์ Altraverse ในประเทศอิตาลีโดยสำนักพิมพ์ Edizioni BD ในประเทศอาร์เจนตินาและประเทศสเปนโดยสำนักพิมพ์ Editorial Ivrea และในประเทศโปแลนด์โดยสำนักพิมพ์ Studio JG
อนิเมะ
ได้รับการดัดแปลงเป็นซีรีส์อนิเมะโทรทัศน์และประกาศเมื่อเดือนมิถุนายน 2565 ผลิตโดยสตูดิโอโดงาโกโบ กำกับโดยไดสุเกะ ฮิรามากิ โดยมีจาโอะ เนโกโตมิ เป็นผู้ช่วยผู้กำกับ เขียนบทโดยจิน ทานากะ ออกแบบตัวละครโดยคันนะ ฮิรายามะ และดนตรีโดยทาคุโร อิกะ ออกฉายตั้งแต่วันที่ 12 เมษายนถึง 28 มิถุนายน 2566 ทางเครือข่ายโตเกียวเอ็มเอ็กซ์และเครือข่ายอื่น ๆ สำหรับตอนแรกมีความยาว 90 นาที และเข้าฉายในวันที่ 17 มีนาคม ปีเดียวกันในโรงภาพยนตร์ในประเทศญี่ปุ่นบางแห่ง เพลงเปิดชื่อเพลงว่า ร้องโดยวงดนตรีโยอาโซบิ ส่วนเพลงปิดชื่อเพลงว่า  ร้องโดยวงดนตรีควีนบี
ในงานอนิเมะเอ็นวายซี 2022 เซ็นไตฟิล์มเวิร์คประกาศว่าเป็นผู้ถือสิทธิ์ในฝั่งอเมริกาเหนือและมีการเผยแพร่ทาง Hidive เมเดียลิงก์เป็นผู้ถือสิทธิ์ในฝั่งเอเชียแปซิฟิกและมีการเผยแพร่ทางช่องยูทูบอนิ-วัน เอเชีย เน็ตฟลิกซ์ ปีลีปีลี และอ้ายฉีอี้
มังงะ
ในเดือนเมษายน 2564 เกิดใหม่เป็นลูกโอชิมียอดขายมากกว่า 1 ล้านเล่ม ในเดือนตุลาคม 2565 มียอดขายมากกว่า 3 ล้านเล่ม ในเดือนมีนาคม 2566 มียอดขายมากกว่า 5 ล้านเล่ม ในเดือนพฤษภาคม 2566 มียอดขายมากกว่า 8 ล้านเล่ม และในเดือนกรกฎาคม 2566 มียอดขายมากกว่า 12 ล้านเล่ม
อนิเมะ
การฉายของอนิเมะได้รับการรายงานโดย Hidive ว่าเป็นการฉายที่ประสบความสำเร็จสูงสุดในประวัติศาสตร์ของบริการสตรีมมิงในแง่ของจำนวนผู้ชมทั้งหมด สมาชิกใหม่ และการลงทะเบียนทดลองใช้งานฟรี เพลงเปิดของโยอาโซบิ "ไอดอล" มียอดชมสตรีมและวิดีโอทั่วโลกถึง 100 ล้านครั้งบนสปอติฟายและยูทูบภายใน 2 สัปดาห์หลังจากอนิเมะออกฉาย
ฟอร์เอเวอร์ (เพลงเอสปา)
"ฟอร์เอเวอร์" (Forever) เป็นเพลงที่บันทึกโดยเอสปา เกิร์ลกรุ๊ปเกาหลีใต้ เดิมทีปล่อยออกมาเป็นดิจิทัลซิงเกิลที่สองของกลุ่มเมื่อวันที่ 5 กุมภาพันธ์ ค.ศ. 2564 โดยเอสเอ็มเอนเตอร์เทนเมนต์ ต่อมาเพลงได้ถูกรวมไว้ในอีพี เกิลส์ (Girls)  ซึ่งเปิดตัวเมื่อวันที่ 8 กรกฎาคม ค.ศ. 2022 เพลงรีเมคในชื่อเดียวกันโดยยู ยอง-จิน เป็นส่วนหนึ่งของอัลบั้มWinter Vacation in SMTown.com ในปี 2000, "ฟอร์เอเวอร์" เป็นเพลงจังหวะอาร์แอนด์บีพร้อมด้วยกีตาร์อะคูสติกเนื้อเพลงที่ไพเราะและอบอุ่นเกี่ยวกับการให้คำมั่นสัญญากับคนที่รักตลอดไป
มิวสิกวิดีโอสำหรับเพลงได้รับการเผยแพร่พร้อมกับซิงเกิลที่ปล่อยออกมา มิวสิกวิดีโอได้รับแรงบันดาลใจจากฤดูหนาวของ เอสปา ในดินแดนมหัศจรรย์แห่งฤดูหนาวในโลกหิมะ เพลงเปิดตัวที่อันดับ 11 ในชาร์ตเวิลด์ดิจิทัลซองส์เซลส์ของสหรัฐอเมริกา กลายเป็นเพลงที่สองโดยรวมและได้รับคำวิจารณ์ที่ดีจากนักวิจารณ์เพลง
ความเป็นมาและการเปิดตัว
เมื่อวันที่ 29 มกราคม ค.ศ. 2564 เอสเอ็มเอนเตอร์เทนเมนต์ ประกาศว่า เอสปา จะทำการคัมแบ็คด้วยเพลง "ฟอร์เอเวอร์" เป็นการรีเมคซิงเกิลของยู ยอง-จิน ของอัลบั้มWinter Vacation in SMTown.com ในปี 2000, เมื่อวันที่ 1 กุมภาพันธ์ ค.ศ. 2564 ภาพคอนเซ็ปต์ได้รับการเผยแพร่สำหรับ คารีนา และ หนิงหนิง. ต่อมาวันรุ่งขึ้น ภาพคอนเซ็ปต์ถูกปล่อยออกมาสำหรับ วินเทอร์ และ จีเซล. "ฟอร์เอเวอร์" ได้รับการเผยแพร่สำหรับดิจิทัลดาวน์โหลด สตรีมมิงเมื่อวันที่ 5 กุมภาพันธ์ ค.ศ. 2564 โดย เอสเอ็มเอนเตอร์เทนเมนต์.
องค์ประกอบ
"ฟอร์เอเวอร์" เขียนและเรียบเรียงโดยยู ยอง-จิน ขณะที่อี ซู-มันดูแลการผลิต. เพลงนี้ได้รับการอธิบายว่าเป็นเพลงอาร์แอนด์บีเค-บัลลัด จังหวะกลางโดยมีเสียงกีตาร์อะคูสติกและเครื่องสายที่เล่นอยู่เบื้องหลัง. ในแง่ของโน๊ต musical notation, เพลงนั้นแต่งด้วยคีย์ D-flat major ด้วยความเร็ว 184 ครั้งต่อนาที เพลงมีความยาว 4 นาที 58 วินาที เป็นเพลงที่ยาวที่สุดในบรรดาเพลงทั้งหมดของ เอสปา. เนื้อเพลงบอกเล่าเรื่องราวของความโรแมนติกในฤดูหนาวและให้สัญญากับคนที่รักตลอดไป
การตอบรับ
"ฟอร์เอเวอร์" ได้รับคำวิจารณ์อันเป็นที่ชื่นชอบจากนักวิจารณ์เพลง ในบทวิจารณ์ระดับ 3 ดาวของเพลง "ฟอร์เอเวอร์" Ruby C แห่ง เอ็นเอ็มอี กล่าวว่าทั้ง 4 คนได้เพิ่ม "สัมผัสที่เป็นผู้หญิง" สู่ความหมายของพวกเขา “เป็นการรีเมคที่ให้ความยุติธรรมกับต้นฉบับ และอาจดูน่าเชื่อถือขึ้นอีกหน่อย ต้องขอบคุณเสน่ห์อันอ่อนหวานของสาว ๆ เอสปา”. Ye-eun KimจากHypebaeอธิบายว่า "ฟอร์เอเวอร์" เป็น "เพลงที่สดใหม่ในธีมความรัก" ชื่อแสดงให้เห็น "ด้านที่แตกต่างของเกิลส์กรุปเคป๊อปโลกเสมือนจริง". Irene Chou จาก The Brown Daily Herald เรียกมันว่า "ความรู้สึกปลายฤดูหนาวของเพลงบัลลาดที่นุ่มนวล" และยกย่องเสียงร้องที่ "น่าประทับใจ" ของพวกเธอ"ท่าเต้นที่สะดุดตาอย่างไร้ที่ติ".